CELEX: 62014CN0105
Language: lv
Date: 2014-03-05 00:00:00
Title: Lieta C-105/14: Lūgums sniegt prejudiciālu nolēmumu, ko 2014. gada 5. martā iesniedza Tribunale di Cuneo (Itālija) – krimināllieta pret Ivo Taricco  u.c.

24.6.2014   
            
            
               LV
            
            
               Eiropas Savienības Oficiālais Vēstnesis
            
            
               C 194/10
            
         Lūgums sniegt prejudiciālu nolēmumu, ko 2014. gada 5. martā iesniedza Tribunale di Cuneo (Itālija) – krimināllieta pret Ivo Taricco u.c.
   (Lieta C-105/14)
   2014/C 194/12
   Tiesvedības valoda – itāļu
   
      Iesniedzējtiesa
   
   
      Tribunale di Cuneo
   
   
      Lietas dalībnieki pamatlietā
   
   
      Ivo Taricco,
   
      Ezio Filippi,
   
      Isabella Leonetti,
   
      Nicola Spagnolo,
   
      Davide Salvoni,
   
      Flavio Spaccavento,
   
      Goranco Anakiev
   
   
      Prejudiciālie jautājumi
   
   
               a)
            
            
               Vai, grozot ar 2005. gada Likumu Nr. 251 Itālijas Kriminālkodeksa 160. panta pēdējo daļu – tajā daļā, kurā ir paredzēts pēc pārtraukuma pagarināt noilguma termiņu ne vairāk kā par ceturtdaļu, tādējādi ļaujot iestāties noziedzīga nodarījuma noilgumam, lai gan ir laicīgi sākta kriminālvajāšana, ar no tā izrietošu nesodāmību – ir pārkāpta LESD 101. pantā ietvertā norma par konkurences aizsardzību?
            
         
               b)
            
            
               Vai, grozot ar 2005. gada Likumu Nr. 251 Itālijas Kriminālkodeksa 160. panta pēdējo daļu – tajā daļā, kurā ir paredzēts pēc pārtraukuma pagarināt noilguma termiņu ne vairāk kā par ceturtdaļu, tādējādi nepiemērojot kriminālsodu par noziedzīgiem nodarījumiem, ko izdarījuši uzņēmēji bez sirdsapziņas pārmetumiem, Itālijas valsts ir ieviesusi atbalsta veidu, kas aizliegts ar LESD 107. pantu?
            
         
               c)
            
            
               Vai, grozot ar 2005. gada Likumu Nr. 251 Itālijas Kriminālkodeksa 160. panta pēdējo daļu – tajā daļā, kurā ir paredzēts pēc pārtraukuma pagarināt noilguma termiņu ne vairāk kā par ceturtdaļu, tādējādi pieļaujot nesodāmību tiem, kuri savās interesēs izmanto Kopienas direktīvu, Itālijas valsts ir nepienācīgi pievienojusi izņēmumu papildus tiem, kas obligāti paredzēti Padomes 2006. gada 28. novembra Direktīvas 2006/112/EK (1) 158. pantā?
            
         
               d)
            
            
               Vai, grozot ar 2005. gada Likumu Nr. 251 Itālijas Kriminālkodeksa 160. panta pēdējo daļu – tajā daļā, kurā ir paredzēts pēc pārtraukuma pagarināt noilguma termiņu ne vairāk kā par ceturtdaļu, tādējādi atsakoties sodīt rīcību, kas atņem valstij citstarp pienākumu pret Eiropas Savienību izpildei vajadzīgos resursus – ir pārkāpts LESD 119. pantā noteiktais veselīgu finanšu princips?
            
         
      (1)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 1. lpp.).